Hag-eñ e c'heller prederiañ war kement tra zo ?  Ya ! A dra-sur.   Hag-eñ e c'heller prederiañ e kement yezh zo.  N'eo ket anad , eme Soaz Leskop. Daoust dezhi bezañ kelennerez el lise Diwan. « Daou hanter a vo graet. Un hanter eus ar c'hentelioù e brezhoneg.  Hag un hanter  all e galleg. E galleg e vo studiet an testennoù. Ul labour gwir e vefe trein an testennoù e brezhoneg.  Ne c'hellan ket me ober al labour-se, hag ur fazi a vefe d'am soñj. Ar pep gwellañ eo studiañ an testennoù en o yezh orin.   Ar ger " philosophie" en deus un istor hir. N'eo ket "karantez ar furnez" hepken. Ar ger "prederouriezh" n'en deus ket ur stêr ken don. Petra a vefe lavaret eus "le je" e brezhoneg. N'eo ket "ar me".  Gwir eo e galleg ivez.   Start eo bet trein gerioù zo gant Heidegger.  " SeinzumTode" a oa bet troet "l'être pour la mort" e-pad pell. Bremañ emaer oc'h en c'houlenn ma n'eo ket "l'être vers la mort"... N'eo ket ar memes tra ! E galleg e vo lennet, neuze, met e brezhoneg e vo an tabutoù rak plijusoc'h hag aesoc'h e vo tabulal e brezhoneg. »